Indicele Robor la trei luni, în funcţie de care sunt calculate dobânzile la majoritatea creditelor în lei, a crescut la 3,15%, cel mai mare nivel din mai 2014, potrivit datelor publicate miercuri de Banca Naţională a României, scrie news.ro.







Robor la trei luni este indicatorul principal în funcţie de care se calculează dobânzile variabile la creditele în lei.







Marţi, indicele a crescut la 3,14%. Miercuri, indicele a avansat la 3,15%, cel mai mare nivel din 7 mai 2014, când a fost 3,16%. Indicele a crescut accelerat începând din 13 aprilie, când a atins nivelul de 2,07%.







Totodată, indicele Robor la şase luni a scăzut miercuri la 3,23%. Marţi, acesta a crescut la 3,24%, cel mai mare nivel din 14 mai 2014, când a fost 3,24%. BNR a anunţat, în 7 mai, creşterea ratei dobânzii de politică monetară de la 2,25% la 2,50% pe an.